ಕಂಡಕಂಡಲ್ಲಿ ಕಸ ಎಸೆದ್ರೆ ಬೀಳುತ್ತೆ ಬಿಬಿಎಂಪಿಯಿಂದ ಭಾರೀ ದಂಡ

ಬೆಂಗಳೂರು: ಕಸ ಸಂಸ್ಕರಣೆ ಹಾಗೂ ವಿಂಗಡಣೆ ಉಲ್ಲಂಘಿಸಿದರೆ ಭಾರೀ ದಂಡ ಹಾಕಲು ಬಿಬಿಎಂಪಿ ಸಜ್ಜಾಗಿದೆ. ಬಿಬಿಎಂಪಿ ಕಸ ನಿರ್ವಹಣೆ ಬೈಲಾ 2019ರ ಕರಡು ಸಿದ್ಧಗೊಂಡಿದೆ.

ಇದರ ಪ್ರಕಾರ ಸಾರ್ವಜನಿಕ ಸ್ಥಳಗಳಲ್ಲಿ ಮೂತ್ರ ಮಾಡಿದರೆ, ಉಗುಳಿದರೆ 500 ರಿಂದ 1000 ರೂ. ದಂಡ ಬೀಳಲಿದೆ. ಕಸ ವಿಂಗಡಣೆ ಮಾಡದಿದ್ದರೆ 500 ರೂ ನಿಂದ 1 ಸಾವಿರ ರೂ. ದಂಡ ಬೀಳಲಿದೆ. ಜುಲೈ ತಿಂಗಳ ಕೌನ್ಸಿಲ್ ಸಭೆಯಲ್ಲಿ ಕರಡು ಪ್ರಸ್ತಾವನೆ ಮಾಡಿದೆ.

ಮುಂದಿನ ವಾರ ಈ ಸಂಬಂಧ ಅಧಿಸೂಚನೆ ಹೊರಡಿಸಿ ಸಾರ್ವಜನಿಕರ ಆಕ್ಷೇಪಕ್ಕೆ ಅವಕಾಶವನ್ನು ಪಾಲಿಕೆ ನೀಡಲಿದೆ.

ಎಷ್ಟು ದಂಡ?
ಕಸ ಸುಟ್ಟರೆ – 25 ಸಾವಿರ ರೂ ದಂಡ
ಕಸ ವಿಂಗಡಣೆ ತಪ್ಪಿದ್ರೆ 500 – 1 ಸಾವಿರ ರೂ ದಂಡ
ಕಟ್ಟಡ ತ್ಯಾಜ್ಯ ನಿರ್ವಹಣೆ ಉಲ್ಲಂಘಿಸಿದರೆ -5 ರಿಂದ 10 ಸಾವಿರ ದಂಡ
ಮಾಂಸ ತ್ಯಾಜ್ಯ ನಿರ್ವಹಣೆ ವೈಫಲ್ಯವಾದರೆ -1 ರಿಂದ 2 ಸಾವಿರ ರೂ ದಂಡ
ಕಸ ಉತ್ಪಾದನೆ ಸುಳ್ಳು ಮಾಹಿತಿ ಕೊಟ್ಟರೆ -10 ಸಾವಿರ ರೂ ದಂಡ